b'\n_START_ARTICLE_\nAntic Escorxador (Igualada)\n_START_SECTION_\nDescripci\xc3\xb3\n_START_PARAGRAPH_\nOcupa una superf\xc3\xadcie d\'uns 13.000m2. La nau principal de l\'edifici \xc3\xa9s rectangular. Als costats hi ha dos departaments quadrangulars. Dues ales ajuntades al cos central per un passad\xc3\xads cobert condueixen als patis. Darrere la nau principal hi trobem petites depend\xc3\xa8ncies._NEWLINE_L\'estructura suport de la nau central i de les dues m\xc3\xa9s petites \xc3\xa9s de ferro. Els corrals tenen encavallada de fusta. Els materials b\xc3\xa0sics de construcci\xc3\xb3 s\xc3\xb3n el totxo i la pedra. Per la decoraci\xc3\xb3 s\'empra la cer\xc3\xa0mica de color verd. El conjunt d\'edificis es distribueix sim\xc3\xa8tricament respecte a un eix perpendicular al carrer, que passa per la nau central i la porta principal.\n_START_SECTION_\nHist\xc3\xb2ria\n_START_PARAGRAPH_\nEls inicis de l\'edifici es poden situar en 1902 quan s\'aprov\xc3\xa0 en una sessi\xc3\xb3 de l\'ajuntament la seva construcci\xc3\xb3. Els pl\xc3\xa0nols varen ser signats l\'any 1903 i l\'edifici s\'inaugur\xc3\xa0 el 1905. Es va construir fora de la ciutat en uns plans anomenats "Foristeries de Sant Agust\xc3\xad", terrenys cedits pel Sr. Castells.'